b'\n_START_ARTICLE_\nKesha\n_START_SECTION_\nZgodnje \xc5\xbeivljenje\n_START_PARAGRAPH_\nKesha Rose Sebert se je rodila 1. marca 1987 v San Fernando Valleyju, Los Angeles, mami Pebe Sebert, pevki in tekstopiski. Njena mama samohranilka je Kesho, ko je bila \xc5\xa1e otrok, \xc5\xbee vzela s seboj na razne nastope. Pebe Sebert se je v tem \xc4\x8dasu borila proti rev\xc5\xa1\xc4\x8dini ob podpori Keshe in njenega starej\xc5\xa1ega brata Lagana. Nekaj \xc4\x8dasa so se pre\xc5\xbeivljali s pomo\xc4\x8djo socialne podpore. Pebe se je leta 1991 skupaj z dru\xc5\xbeino preselila v Nashville, Tennessee po zagotovljeni javni pogodbi. Kesho in njena brata, Lagana in Louisa, je pogosto peljala s seboj na snemanja v snemalne studije in spodbujala Kesho k petju. Keshi je Pebe povedala tudi, kako pisati pesmi ter ji obljubila, da bosta, ko se bo vrnila iz srednje \xc5\xa1ole, lahko pesmi pisali skupaj._NEWLINE_Dru\xc5\xbeina Sebert je leta 2005 nastopila v epizodi televizijske oddaje Preprosto \xc5\xbeivljenje s Paris. Kesha je v tem \xc4\x8dasu \xc5\xbee delala na svoji glasbi in do takrat \xc5\xbee oddala nekaj demo posnetkov. V intervjuju se je opisala kot "zelo pridno" v srednji \xc5\xa1oli; pogosto naj bi se vozila v univerzo Belmont University, kjer poslu\xc5\xa1a zgodovinska predavanja o hladni vojni, dosegla pa naj bi skorajda popoln SAT rezultat. Kakorkoli \xc5\xbee, Kesha je srednjo \xc5\xa1olo opustila v starosti sedemnajst let in si prislu\xc5\xbeila svojo GED izobrazbo kasneje. \xc5\xa0olanje je opustila zato, ker sta jo Dr. Luke in Max Martin prepri\xc4\x8dala, da se je vrnila nazaj v svoje rojstno mesto, Los Angeles, in se posvetila svoji glasbeni karieri. Slednja dva sta sli\xc5\xa1ala njene demo posnetke in bila tako navdu\xc5\xa1ena, da sta z letalom potovala do nje v Los Angeles in New York, da bi jo prepri\xc4\x8dala v snemanje glasbe in podpis pogodbe z Dr. Lukeovo zalo\xc5\xbebo.\n_START_SECTION_\nZa\xc4\x8detek kariere: 2005 - 2009\n_START_PARAGRAPH_\nMed tem, ko je bila v Los Angelesu, se je Keshi ponudila prilo\xc5\xbenost, da bi pela stranske vokale za pesem Paris Hilton, "Nothing in This World," kar je kasneje privedlo do nesre\xc4\x8de, v kateri je bruhala v omaro Paris Hilton. Dr. Luke in Kesha sta se kasneje nekoliko odtujila in Kesha je podpisala pogodbo z zalo\xc5\xbebo Davida Sonenberga, DAS. Sodelovala je z mnogimi najbolj\xc5\xa1imi tekstopisci v podjetju, med drugim tudi z Gregom Wellsom. Skupaj s Tobyjem Gadom je so-napisala pesem "This Love" za glasbeno skupino The Veronicas. \xc5\xbdelela je, da bi Prince produciral njeno glasbo, zato se je pretihotapila v njegovo hi\xc5\xa1o v Beverly Hillsu. Ko so jo odkrili, so jo sicer vrgli ven, vendar hi\xc5\xa1e ni zapustila, dokler Princeu ni dala svojega demo posnetka. Nazadnje Prince vseeno ni podpisal pogodbe z njo. Kasneje je pripomnila: "Takrat sem se po\xc4\x8dutila popolnoma ne\xc5\xa1kodljivo, ampak \xc4\x8de pogledam nazaj, je vse skupaj izpadlo precej psihoti\xc4\x8dno."_NEWLINE_Kesha je \xc5\xbeivela tudi z nizkimi dohodki: delala je kot natakarica in telemarketerka, da je lahko nadaljevala s svojo glasbeno kariero. Kesha je kasneje pritegnila tudi pozornost Kare Dioguardi, ki je \xc5\xbeelela, da bi podpisala pogodbo z zalo\xc5\xbebo Warner. Vse skupaj pa je propadlo zaradi pogodbe z zalo\xc5\xbebo Dr. Lukea. Kasneje je pela stranske vokale za pesem Britney Spears, "Lace and Leather" in se pojavila v videospotu za pesem Katy Perry, "I Kissed a Girl." S Katy Perry se je kasneje spoprijateljila in \xc5\xa1e ve\xc4\x8dkrat sodelovala z njo._NEWLINE_Kesha je svoj preboj do\xc5\xbeivela zgodaj leta 2009, ko je skupaj z raperjem Flo Rido sodelovala v pesmi "Right Round." Sodelovanje so kasneje imenovali "nesre\xc4\x8da" Keshe; na snemanje je namre\xc4\x8d hodila skupaj s Flo Rido in Dr. Lukeom, ki je produciral pesem. Flo Ridi je bil rezultat njunega petja tako v\xc5\xa1e\xc4\x8d, da je s Kesho posnel \xc5\xa1e dve pesmi. Kesha ob izzidu pesmi "Right Round" v ZDA ni prejela nobenih zaslug ali denarja. Odklonila je tudi sodelovanje v snemanju videospota za pesem; v intervjuju je obrazlo\xc5\xbeila, da "si mora\xc5\xa1, \xc4\x8de si \xc5\xbeeli\xc5\xa1 postati spo\xc5\xa1tovan umetnik, kdaj pa kdaj re\xc4\x8di tudi ne. Vedela sem, da bi \xc5\xbeelel, da igram vlogo nekak\xc5\xa1nega seks simbola in podobno." Pesem kmalu postane svetovna uspe\xc5\xa1nica, med tem ko se Kesha \xc5\xa1e vedno pre\xc5\xbeivlja z borno pla\xc4\x8do, kar jo je navdihnilo tudi za dodajanje znaka za dolar k svojemu imenu. Navaja, da je bilo mi\xc5\xa1ljeno ironi\xc4\x8dno, saj je "dejansko proti temu, da se denarju pripisuje preveliko vrednost."\n_START_SECTION_\nAnimal in Cannibal: 2009 - 2011\n_START_PARAGRAPH_\nKmalu za tem je bilo potrjeno, da je Kesha podpisala pogodbo z zalo\xc5\xbebo RCA Records preko Dr. Lukea potem, ko so se zanjo za\xc4\x8dele zanimati \xc5\xa1tevilne velike zalo\xc5\xbebe. Potrdili so tudi, da dela na svojem prvem glasbenem albumu. 27. marca 2009 se je 3OH!3 pojavila na koncertu v Avalon Hollywoodu, kjer sta nastopala z njunim duetom, "My First Kiss". Kasneje je uradno za njen najve\xc4\x8dji prvenec na odru tistega leta veljal nastop na festivalu Lollapalooza, kjer je nastopala kot del odra BMI skupaj z Time Out Chicago. Dejala je, da je bilo snemanje "poceni, zelo kratko in ob\xc4\x8dinstvo pripravilo do tega, da je \xc5\xbeelelo ve\xc4\x8d. Tako kot crack." Njen prvi samostojni singl, "Tik Tok", je v Zdru\xc5\xbeenih dr\xc5\xbeavah Amerike digitalno iz\xc5\xa1el zgodaj avgusta 2009, na radiju pa je iz\xc5\xa1el dva meseca pozneje, oktobra. Do takrat je Kesha \xc5\xbee sonapisala pesem za EP Miley Cyrus, The Time of Our Lives in se pojavila v albumih izvajalcev, kot sta Pitbull in Taio Cruz ter se slikala za naslovnico revije Women\'s Wear Daily._NEWLINE_Prvi\xc4\x8d se je Kesha na vrhu lestvice pojavila, ko je njena pesem, "TiK ToK", dosegla prvo mesto v Novi Zelandiji; temu so sledila \xc5\xa1e prva mesta v desetih drugih razli\xc4\x8dnih dr\xc5\xbeavah. Pesem je dosegla tudi prvo mesto na lestvici Billboard Hot 100, s \xc4\x8dimer je postala prva pesem na vrhu te lestvice v tem desetletju. Med prvih pet se je uvrstila \xc5\xa1e v mnogih drugih dr\xc5\xbeavah. V drugem tednu, katerega je pesem "TiK ToK" pre\xc5\xbeivela na lestvici Billboard Hot 100, je postal drugi najbolje prodajani singl v tednu in sicer za "Right Round", ki je prodal 610.000 kopij. V petem tednu na vrhu lestvice je pesem podrla rekord za najve\xc4\x8dkrat predvajani singl na radiju. Ko je na prvem mestu ostajal \xc5\xbee osem tednov, je "TiK ToK" postal singl, ki je najdlje ostajal na prvem mestu te lestvice. Pred njim je to leta 1977 uspelo dose\xc4\x8di pesmi Debby Boone, "You Light Up My Life"._NEWLINE_Kesha se je kasneje pojavila tudi na turneji Calvina Harrisa v Zdru\xc5\xbeenem kraljestvu in od\xc5\xa1la na turnejo z Mickeyjem Avalonom v Zdru\xc5\xbeenih dr\xc5\xbeavah. 11. decembra 2009 je nastopila tudi na Madison Square Garden za prireditev Z100 Jingle Ball. Njen prvi glasbeni album, Animal, je iz\xc5\xa1el 5. januarja 2010 v Zdru\xc5\xbeenih dr\xc5\xbeavah Amerike in prejel me\xc5\xa1ane kritike. Revija Rolling Stone je album ozna\xc4\x8dila za "odvratnega, neprijetnega in sme\xc5\xa1no spevnega." Album je v ZDA \xc5\xbee v prvem tednu od izzida prodal 152,000 kopij in tako pristal na vrhu lestvice Billboard 200. Bilo je napovedano, da bo sodelovala z Lilith Fair in vodila 52. podelitev nagrad Grammy s pevcem Justinom Biebrom. Njen drugi singl, "Blah Blah Blah", se je na vrhove lestvic uspel v Zdru\xc5\xbeenih dr\xc5\xbeavah Amerike, Kanadi in na Irskem. Tudi ta pesem se je digitalno prodajala uspe\xc5\xa1no \xc5\xa1e po izzidu albuma. Kesha se bo kot glasbeni gost pojavila na Saturday Night Live 17. aprila 2010. Med njene najbolj\xc5\xa1e pesmi so se uvrstili \xc5\xa1e "Blah Blah Blah", "Your Love Is My Drug" and "Take It Off"._NEWLINE_Novembra 2010 je iz\xc5\xa1el Cannibal (EP). Iz\xc5\xa1li sta dve pesmi: "We R Who We R" in "Blow", kateri sta se uvrstili na Billboard Hot 100 lestvico. Februarja 2011 se je za\xc4\x8dela Keshina prva svetovna turneja Get Sleazy.\n_START_SECTION_\nWarrior: 2012 - danes\n_START_PARAGRAPH_\nKeshin drugi album Warrior je bil uradno izdan 4.decembra 2012. Skladbe je \xc5\xbee za\xc4\x8dela pisati na njeni turneji leta 2011. Prva pesem Die Young je iz\xc5\xa1la 25. septembra 2012. Iz\xc5\xa1la je tudi pesem C\'Mon, aprila pa Crazy Kids skupaj z Will.I.Am-om.\n_START_SECTION_\nJavna podoba in umetnost\n_START_PARAGRAPH_\nKesha in njena glasba sta bili pred\xc4\x8dasno ozna\xc4\x8deni za lahko, prera\xc4\x8dunljivo in surovo; nekateri so Kesho ozna\xc4\x8dili tudi za "\xc5\xbertev kulturne slave." V nekem intervjuju pa je povedala:_NEWLINE_Delala sem na tem, da bi uresni\xc4\x8dila svoje sanje, svojo pot, svojo nalogo za ve\xc4\x8d let. V to sem usmerila veliko misli, \xc4\x8dasa in energije. In to je zadnja stvar, ki me naredi za \xc5\xbertev. Mislim, da je precej\xc5\xa1nja smola, ko me ljudje ne predstavljajo pravilno in me prika\xc5\xbeejo kot zgolj eno-dimenzionalno._NEWLINE_\xe2\x80\x94Kesha ,\xc2\xa0_NEWLINE_Kesha si je zaradi vedenja prislu\xc5\xbeila podobo dekleta zabav; The Guardian jo je ozna\xc4\x8dil za "degenerirano Hannah Montana" in dejal, da se "zdi, da njeno vedenje temelji na podobnosti z uporniki, kot so American Apparel." Kesha pa je kasneje povedala, da se ji zdi, da bi ljudje lahko "same sebe sprejemali samo nekoliko manj resno."\n_START_SECTION_\nVplivi\n_START_PARAGRAPH_\nKesha rada poslu\xc5\xa1a glasbene izvajalce, kot so Beck, Queen, Madonna, Johnny Cash, Aaron Neville ter punk glasbene skupine stare \xc5\xa1ole kot so Beastie Boys in The Damned. Za vse te izvajalce je povedala, da so imeli velik vpliv nanjo. Njena besedila pa navdihujejo country pesmi in njihov na\xc4\x8din pripovedovanja zgodb.\n_START_SECTION_\nNa\xc4\x8din petja\n_START_PARAGRAPH_\nKesha pri petju uporablja tudi raperski stil na mnogih svojih pesmih, najbolj opazen pa je na njenem singlu "Tik Tok". Revija The New York Times je razglasila, da je uspeh njenih pesmi zastopan s strani "popolne in ne\xc5\xa1kodljive asimilacije belega raperja \xc5\xbeenskega spola v pop glasbi." Revija Los Angeles Times je njen na\xc4\x8din petja primerjala z glasbenimi izvajalci, kot so L\'Trimm in Salt-N-Pepa. Kesho pa so kritizirali zato, ker je na svojem albumu Animal uporabila tudi Auto-Tune.\n_START_SECTION_\nTeme in zvrst\n_START_PARAGRAPH_\nKesha ima tudi zasluge za besedilo vseh svojih pesmi. Svojo glasbo opisuje kot neusmerjeno, svojo odlo\xc4\x8ditev za uporabo pop glasbe v albumu Animal pa je branila, saj naj bi bila v nasprotju z "ve\xc4\x8d resnimi zvo\xc4\x8dnimi stvarmi", pojasnila pa je tudi, da je "ljudem \xc5\xbeelela dati nekaj, kar jim bo prineslo veselje."_NEWLINE_Kesha svoj album, Animal, opi\xc5\xa1e kot album z vplivom rock glasbe, z enostavnim besedilom, ki temelji na njenih \xc5\xbeivljenjskih izku\xc5\xa1njah. Izrazila je razo\xc4\x8daranje nad dvojnimi merili za objektivizacijo \xc5\xbeenske v glasbi. Tako v pesmih, kot sta "Blah Blah Blah" in "Boots and Boys", poje na na\xc4\x8din, na katerega tradicionalno mo\xc5\xa1ki opisuje \xc5\xbeensko. Kritike je pozvala k temu, da njenega besedila ne gre povsod jemati resno; kot na primer v pesmi "Tik Tok", kjer so jo kritizirali, saj je zapela, da si umije zobe s steklenico Jack Daniel\'sovega viskija. To je razlo\xc5\xbeila:_NEWLINE_Vsi so zelo u\xc5\xbealjeni zaradi tega [besedila o Jacku Danielu]. Ampak, dajte no, umivati si zobe z viskijem znamke Jack Daniel\'s: katero dekle pa po\xc4\x8denja tak\xc5\xa1ne stvari? Ljudje spra\xc5\xa1ujejo: \'Mar res zagovarja\xc5\xa1 \xc5\xa1\xc4\x8detkanje zob z alkoholnimi pija\xc4\x8dami?\', jaz pa odgovarjam: \'Da, v bistvu res, vsak dan za vsakogar. \xc5\xa0e posebej za osemletnike.\' Mislim, o \xc4\x8dem pravzaprav govorite? Seveda tega ne zagovarjam! Dajte no!_NEWLINE_\xe2\x80\x94Kesha ,\xc2\xa0_NEWLINE_Njena glasba je v glavnem dance-pop zvrsti z nekaj elementi electropopa in njemu podobnih zvrsti. Album Animal vsebuje tako pesmi z energijo zvrsti pop dance kot techno balade in pesmi s kitaro. Ko pride do njenih po\xc4\x8dasnih balad, Kesha pove: "Kljub temu, da bo to po\xc4\x8dasna pesem, bo \xc5\xa1e vedno ritem za ples."\n_START_SECTION_\nModa\n_START_PARAGRAPH_\nKeshin stil vsebuje neurejene lase, zabrisana li\xc4\x8dila in garderobo, ki jo je sama ozna\xc4\x8dila za "smetarsko." Sama pravi, da \xc5\xbeeli s tem pokazati, da je bila v\xc4\x8dasih v veliki finan\xc4\x8dni krizi in da se je obla\xc4\x8dila samo v znamke, ki si jih je lahko privo\xc5\xa1\xc4\x8dila. Za svoj modni navdih je ozna\xc4\x8dila Keitha Richardsa. Njena odrska li\xc4\x8dila je podobno dramati\xc4\x8dnim li\xc4\x8dilom, ki jih je navdihnil film Peklenska pomaran\xc4\x8da.'